Sastanak predstavnika Američke agencije za međunarodni razvoj ( USAID ) i predstavnika Agencije za identifikacione dokumente, evidenciju i razmjenu podataka Bosne i Hercegovine

Juče, 14.08.2023.godine u prostorijama Agencije održan sastanak predstavnika USAID-a i predstavnika Agencije za identifikacione dokumente, evidenciju i razmjenu podataka Bosne i Hercegovine. Direktor Agencije, prof.dr. Almir Badnjević je predstavnicima USAID-a saopštio da uz stalne poslove kojim se bavi Agencija, glavni projekti su izgradnja zgrade te uvođenje novih e-servisa za građane Bosne i Hercegovine. Uzimajući za primjer Vladu Estonije, Direktor Agencije je naglasio da bi trebalo centralizovati sve moguće servise te proširiti kapacitete i mrežu za prenos podataka. Nakon što su predstavnici USAID-a održali prezentaciju u vezi projekta i e-eprave, Anela Šemić, specijalista za upravljanje projektima, je istakla da je dosadašnja saradnja USAID-a i Agencije bila uspješna i da se nada da će se istim kontinuitetom nastaviti.

